Dober dan. Dobrodošli na agenciji za okolje. Lep pozdrav tudi vsem,
ki nas spremljate preko povezav. Opozorila agencije za okolje,
tako glede vremenskih dogodkov, kot glede poplav, so orodje,
s katerimi si lahko pomagamo v prilagajanju na spreminjajoče
se podnebje. Vaše upoštevanje teh opozoril in samozaščitno ravnanje
pa zmanjšuje izpostavljenost tako za premoženje kot za življenje ljudi.
Naša opozorila bosta predstavila kolega Branko Gregorčič in Janez
Polajnar, za druga področja pa bodo okoliščine predstavili direktorica
direkcije za vode Neža Kodre, poveljnik civilne zaščite Srečko
Šestan in iz geološkega zavoda Miloš Bavec. Tako da, Brane, prosim.
Lepo pozdravljeni. Tudi v letošnji jeseni se nad severnim Atlantikom
kar pogosto obnavljajo cikloni in danes smo priča enemu najglobljih
v zadnjih desetletjih. Dosegel je jug angleškega, se pravi britanskega
otočja in vpliva tudi že na vreme v Franciji. Hladna fronta se bliža
Alpam kar hitro in bo nekako sredi noči prešla tudi Slovenijo. Ob tem
pričakujemo pred samo fronto okrepljen dotok vlažnega in toplega
zraka od juga oziroma jugozahoda, kar bo v večernih urah potem prineslo
kar hitro intenziviranje padavin, predvsem ob gorskih pregradah zahodne
Slovenije. Torej ob morju bo zapihal močan jugo, predvidoma sunki lahko
med 70 in 100 kilometri na uro, nekje v večernem času, in pihal
še prvi polovici noči in prinašal zelo vlažen morski zrak, predvsem
proti območju Julijskih Alp. Tam pričakujemo največjo količino
padavin, že pred samo fronto, lahko prek 100 milimetrov v šestih urah.
Potem pa še ob sami fronti, ki bo ponoči prehajala Slovenijo,
pričakujemo kar močne nalive in sunke vetra, ki bodo prečkali celotno
ozemlje Slovenije. Akumulacija padavin bo pa največja na širšem
območju Posočja, Bohinja pa tudi Gornje Savske doline, ker v višinah
bodo pihali zelo močni vetrovi in tokrat bo količina padavin velika
tudi v krajih nekoliko severneje od prve geografske pregrade,
se pravi tudi na sosednji del avstrijske Koroške bo zaneslo močne
padavine, in seveda predvsem pa tudi v sosednji Furlaniji Julijski krajini
lahko računajo na te močne nalive in padavine. V 24 urah je ocenjena
skupna količina padavin na teh območjih severozahodne Slovenije
nekje med 120 in 240 milimetri, kar je bil vzrok za izdajo najvišje
stopnje opozorila, torej rdečega. Drugod bo padavin seveda nekaj manj.
V hribovitih predelih nekje od 60 do 120 milimetrov, drugod pa še manj.
Tako da glavnina najbolj burnega vremenskega dogajanja se bo odvila
preko noči, od danes zvečer do jutri do zgodnjega jutra. Potem bodo
razmere nekoliko boljše. Še se bodo sicer pojavljale krajevne padavine,
potem se bo tudi nekoliko ohladilo, tako da meja sneženja jutri čez dan
in v noči na soboto v gorah lahko pride tam do 1000 oziroma med 1000
in 1300 metri, vendar te padavine medtem nekih večjih nevšečnosti
ne bodo več povzročale. Torej najbolj kritičen del bo pravzaprav noč.
V nedeljo oziroma že v drugem delu noči na nedeljo potem kaže na še eno
vremensko motnjo. Današnji izračuni jo prikazujejo kot nekoliko manj
izrazito od te sedanje, ampak seveda, lahko se tudi to še kaj spremeni,
o tem bomo več rekli jutri.
Hvala, Brane. Kolega Janez, prosim za predstavitev vodne zgodbe.
Pozdravljeni. Torej danes ponoči in pa jutri nas čakajo jesenske
poplave. Smo globoko v jeseni, tudi vegetacijski pokrov ne nudi več
te zaščitne vloge, kot jo je 4. avgusta na primer, ko je le nekaj
teh padavin zaščitilo. Torej voda bo odtekla predvidoma zelo hitro.
To pomeni, da bodo reke, zlasti v severozahodni Sloveniji pa tudi
drugod, hitro naraščale. Dosegle bomo predvidoma velike pretoke oziroma
poplavile ponekod tudi v večjem obsegu. Sprva, torej v noči na petek,
pričakujemo zlasti ta hudourniški odtok padavinske vode. To pomeni,
da bodo hitro, ampak res hitro narasli hudourniški vodotoki
na območju Posočja, torej zgornjega, tudi srednjega Posočja, na območju
idrijsko-cerkljanskega pogorja, v porečju Idrijce, Bače. Tudi na
območjih predalpskega hribovja obeh Sor, zlasti Selške Sore, in pa tudi
v Zgornje Savski dolini. Ta hudourniški odtok bo potem tekom
jutrišnjega dopoldneva in pa jutrišnjega dne, polnil struge večjih
rek. Tudi Sava kot eden glavnih odvodnikov te padavinske vode,
bo predvidoma jutri v zgodnjih jutranjih urah hitro narasla,
že danes ponoči in pa v jutranjih urah, in bo tudi v okolici Ljubljane
dosegla pretok predvidoma tam okrog 1200 do 1500, morda 1600 kubičnih
metrih na sekundo, kar je že precej velik pretok. Čeprav smo takšne
pretoke na tem delu Save beležili tudi ob božičnih poplavah leta 2009,
pa ob jesenskih poplavah leta 2010. Pa vendar, glede na to, da so se
odtočne razmere tudi tu nekoliko spremenile, bo potrebna jutri zjutraj
in pa tekom dopoldneva dodatna previdnost, tudi na širšem območju
srednje Save. Torej pričakujemo, da bodo te hudourniške poplave
najbolj izrazite na prej omenjenih področjih, pa seveda se lahko
pojavijo tudi drugod, na primer v Vipavski dolini, v Pokolpju,
tudi na Obali so možni predvsem ti hudourniški izlivi in tudi seveda
zastajanje padavinske vode. Zlasti sedaj, ko je listje odpadlo,
ko listje odpada in seveda to povzroča tudi dodatne težave
pri odvajanju padavinske vode v teh urbaniziranih območjih. Druga takšna
hidrološka neugodna situacija pa bo na reki Dravi. Ta bo imela predvidoma
izredno povečan pretok, tam okoli 1600 kubičnih metrov na sekundo,
jutri zjutraj, sicer na vtoku v državo, potem pa se bodo čez dan
tej narasli Dravi pridružili tudi dotoki iz Slovenije, tako da
pričakujemo jutri preko celega dneva poplavljanje Drave, zlasti v spodnjem
toku lahko tudi v širšem obsegu. Tam pričakujemo pretok okoli 1800,
morda tudi kaj več, kubičnih metrov na sekundo. Torej jutri popoldan
in pa potem v noči na soboto. Torej imamo vsaj še današnje popoldne čas,
da ga izkoristimo za samozaščitno ravnanje, za samozaščitne ukrepe,
v tem smislu, da umaknemo vredne predmete na varno, v višja
nadstropja, zlasti avtomobile, na varna območja, in pa seveda,
da očistimo vsak pri svoji hiši odtoke, da ga očistimo odpadlega
listja. In seveda, ko voda narašča, opozarjamo, voda bo naraščala zelo
hitro, takrat predvsem varujemo svoja življenja in ne rešujemo več
imovine. Seveda ob tem času strogo upoštevamo vsa navodila pripadnikov
civilne zaščite. Hvala.
Hvala, Janez. Za okoliščine, ki jih prejema direkcija za vode, prosim.
Lep pozdrav tudi iz moje strani. Kar se tiče izvajanja ukrepov
na vodotokih, se v tem hipu še vedno odvijajo izvajanja izrednih ukrepov
po celi Sloveniji. Na terenu je več kot 200 oziroma 212
ekip, ki čisti, vzpostavlja pretočnost vodotokov, izvaja ukrepe,
kar se tiče poškodb na nasipih in podobne zadeve. Torej glede
na napovedano situacijo vremensko, bodo na vodotokih na teh bolj
ogroženih območjih, bo pozno popoldne odmaknjena mehanizacija.
In začelo se bo z izvajanjem teh nujnih ukrepov za preprečitev škod
oziroma za odvrnitev nevarnosti, vezanih na poplave.
Torej začelo se bo z dežurstvi, s spremljanjem vodostajev,
in po potrebi bodo seveda tudi te ekipe intervenirale v smislu
odstranjevanja materialov, ki bi preprečili pretočnost
vodotokov, vzpostavljanja začasnih nasipov, prebojev.
Tako da v bistvu vse ekipe ostajajo v pripravljenosti, bodo delovale
tudi čez noč in v nadaljnjih dneh. Kar se tiče opozoril, bi poleg teh
opozoril, ki so bila izdana pred mano, tudi mi prosili vse prebivalce,
da iz teh priobalnih območij umaknejo materiale, ki bi jih lahko
voda odnašala dolvodno, se pravi ali so to bale sena, drva in podobne
materiale, ki bi lahko zamašili prepuste ali pa premostitve pod
mostovi, zato da se izognemo morebiti
še večjim škodnim dogodkom.
Hvala. -Hvala. Neža Kodre, direktorica direkcije za vode.
K besedi vabim poveljnika civilne zaščite, Srečka Šestana.
Lep pozdrav vsem skupaj. Kar nekaj opozoril je bilo izdanih od mojih
predhodnikov. Toliko bi rad povedal, da ta opozorila, ki jih dajemo vsi,
z mano vred ali pa z mano na čelu, niso namenjena temu, da bi nekoga
zafrkavali, ampak so namenjeni temu, da ohranimo kakšno življenje
in zmanjšamo škodo, ker se na družbenih omrežjih pojavlja, smo vsi
popljuvani na koncu. Ampak jaz sem zelo vesel, tudi če sem popljuvan,
če ohranimo kakšno življenje in če zmanjšamo škodo. Že sam sem
dopoldne, gospod Polajnar je omenil, izdal opozorilo preko medijev
in tudi po radiu sem slišal, ko sem se vozil v Ljubljano, za čiščenje
odtokov. Ljubljana je polna listja. Pa ni samo Ljubljana, vsa urbana
območja, pa tudi neurbana. In ti jaški so tisti, ki nam potem
pomagajo še, da dobimo nazaj, če ne dobimo drugače. Tako da še
enkrat s tega mesta ne bo odveč. Pri pripravi oziroma spisana
je že odredba, ki jo bom šel zdaj podpisati na upravo, za dvig
pripravljenosti komplet vseh, razen, smo se dogovorili tako,
v Pomurju oziroma Murska Sobota, naša izpostava. Vsa ostala območja
bomo dvignili pripravljenost tako v centrih za obveščanje,
tako v regijskih centrih oziroma skladiščih, in pa seveda vseh tistih
delavcev in poveljnikov, ki so potrebni za voditi aktivnosti
na teh območjih. Zraven tega, kot po navadi, tudi določeno število
slovenskih vojakov z mehanizacijo. Nekaj te mehanizacije imamo že tam
v Baški grapi, in za ta namen in za namen prenočitve tudi gasilskih
enot, ki so tam nameščene že dva dni iz kompletne severnoprimorske regije,
danes postavljajo pripadniki Rdečega križa iz Nove Gorice nastanitveno
enoto, ki bo tudi, če bo potrebno, služila za nastanitev kakšnih
evakuiranih ljudi, če ne bodo imeli druge nastanitve. Tako da pripravlja
se na to, kot je prej tudi Polajnar povedal, da naredimo čim več,
kar lahko naredimo, pred dogodkom. Če nas bo obšel, hvala Bogu,
bom zelo vesel. Če pa nas ne bo, pa bomo vsaj vedeli, da smo nekaj
naredili, tudi, kot sem prej rekel, tudi navkljub tem raznoraznim
komentarjem, ki se pojavljajo na družbenih omrežjih. Hvala lepa.
Direktor geološkega zavoda, Miloš Bavec, prosim za opis
geoloških okoliščin.
Dober dan. Razmere so res izjemne. Poleg izjemnih padavin, ki jih lahko
pričakujemo v današnji noči, predvsem na področju Julijskih Alp
in njihovega predgorja, so zemljine omočene, izjemno omočene tako rekoč
po vsej Sloveniji. Tako da resnično opozarjamo, da so kljub temu,
da smo že nekoliko vajeni plazenja in tovrstnih pojavov, da so danes
razmere še dodatno zaostrene. Poleg območij, kjer bodo padavine
najhujše, najmočnejše, opozarjamo tudi na območja, ki so bila že do
zdaj prizadeta, s poudarkom na Kamniško-Savinjskih Alpah,
Karavankah in njihovem obrobju, širšem obrobju, kjer se zlahka
pride do reaktivacije posameznih plazov.
Opozarjamo na čiščenje
odtokov, ki so bili že od zdaj vzpostavljeni za odvodnjavanje
posameznih plazov, opozarjamo na to, da predvsem v primerih,
kjer to dimenzijo omogočajo, je vredno plazove in njihove odlomne
robove pokriti s folijami. Opozarjamo na to, da so tudi nekateri žlebovi,
ki bodo polni, se odvajajo, odtekajo v plazove, kar je izredno
problematično. Torej kar je možno narediti, da odvedemo vodo,
tudi najmanjše odtoke od obstoječih plazov, to dajmo poskusiti narediti.
Hvala lepa. Glede na informacije, ki jih imamo do zdaj, pričakujemo,
da bomo tudi jutri ob istem času sklicali tak dogodek, kot je danes.
Dobili boste pa dopoldne tudi vabilo. Zdaj pa čas še za dodatna pojasnila,
če so potrebna. -Jaz imam vprašanje. -Prosim.
Za gospo iz direkcije za vode, bi prosila. Jaz imam kolegico oziroma
sodelavko iz Sneberij, ki se danes pripravljajo prav tako na najhujše.
Pa me v resnici zanima, prebivalci teh krajev so v skrbeh, ker naj
ne bi bilo nič narejeno še na nasipu. Ste dobili poziv z več kot 120
podpisi ljudi, ki so tudi danes v skrbeh, pa če boste glede na ta
velik pretok Save dejansko kaj naredili, torej kakšna bodo dela
oziroma delovna akcija? -Vprašanje glede Sneberij. Prosim.
Kar se tiče Sneberij, smo ves čas v stalnem kontaktu tudi s kolegi
Agencije Republike Slovenije za okolje. Torej to, kar vidite
tukaj, teče tudi v ozadju. In kolegi so preverili pretoke,
saj gospod Polajnar je omenil. Na tem območju Sneberij
se pričakujejo pretoki, ki so bili od leta 2000 že identificirani
recimo vsaj petkrat. In gre še vseeno
za precej nižje pretoke, se pravi tam okrog
1400 kubikov. V začetku avgusta pa so bili pritoki
tukaj več kot 2000 kubikov. Torej govorim glede na prognozo,
vseeno eno tretjino približno nižji dogodki, kot smo jih na tem območju,
glede na to statistiko, vajeni. Kar pomeni, da bi se tukaj, ob tej
prognozi, voda razlivala izven urbaniziranih območij. Torej,
da prestopi breg, vendar ne gre, ne zalije območja. Ne glede na to,
pa smo tako iz Direkcije Republike Slovenije za vodo, kot tudi kolegi
iz obvezne gospodarske javne službe, smo se aktivirali in v tem hipu
so na terenu in poskušajo izvesti te neke začasne ukrepe,
ki bi to območje vsaj začasno sanirali. Moram pa reči, to sem
v bistvu že na prejšnji novinarski konferenci povedala, tukaj na tem
območju Sneberij ni nobene vodne infrastrukture postavljene,
torej nasipov, ki bi preprečevali, da bi se zlila voda na ta območja.
To območje je še potrebno zaščititi in treba ga je zaščititi celovito.
Tako da smo tudi na vezi z Občino Ljubljana, kako pripraviti projekte,
da bodo dolgoročno celovito, ustrezno zavarovali to območje.
Hvala. -Slovenska tiskovna agencija.
Jaz bi morda prosila, zdaj ne vem koga, za eno splošno oceno,
glede na predvečer 3. avgusta, če lahko naredimo eno primerjavo,
kako resna so ta vaša današnja opozorila. Rekli ste, da bodo vode
zelo hitro naraščale, videli smo avgusta, kaj se je dogajalo,
ko so vode zelo hitro naraščale, tako da me zanima pravzaprav, kako
resno lahko postavimo zdaj v nekakšen kontekst, kako resna so ta opozorila.
Pa morda še, gospod Šestan, ali ste vi svoje lokalne skupnosti morda
pozvali še h kakšnim posebnim preventivnim ukrepov. Katerim,
če morda lahko še kaj o tem poveste. Pa omenili ste vojsko. Če nam lahko
poveste, koliko pripadnikov vojske je morda v stanju pripravljenosti.
Se pravi tri vprašanja. Primerjava teh opozoril z avgustovskimi,
pa vprašanje za civilno zaščito, h kakšni pozornosti so povabili
občine in koliko je vojske na terenu. -Če bi poskušali primerjati vremensko
situacijo današnjo s tisto avgustovsko, potem se moramo
zavedati, da površinska temperatura Sredozemskega morja je bila med
28 in 29 stopinjami, zdaj je dobrih 20 stopinj, tako da to gre v prid
optimizmu. Po drugi strani bodo pa zračni tokovi nad Slovenijo danes
močnejši, kot so bili v mesecu avgustu. Tudi smer višinskih vetrov
bo nekoliko drugačna, tako da je zelo težko pavšalno vnaprej primerjati
oba dogodka. Ocenili smo, da današnje pričakovane intenzivne, predvsem
večerne in nočne padavine, so tako ogrožajoče, da smo izdali najvišjo
stopnjo opozorila, predvsem za severozahod, pri tem, da je seveda
nekaj negotovosti, kako široko območje bodo še zajele padavine,
ki bodo povzročale težave. Tudi razmere na terenu so zdaj spet
spremenjene, tako da primerjavo vnaprej delati je praktično nemogoče.
Morda bomo lahko analizirali potem oba dogodka za nazaj, nikakor pa ne
bi podcenjevali današnjega dogodka. Morda smo še prej pozabili omeniti,
ker je toliko teh informacij, tudi plimovanje slovenskega morja
bo to noč visoko. Sicer smo že imeli nekaj visokih plim v zadnjem tednu,
ampak tudi to noč, kljub temu, da astronomska plima ni zelo visoka,
bo močan jugo zelo narinil vodne površine, se pravi vodne gmote
v severni del Jadrana in bodo poplavljena tako območja sosednje
Italije, kot tudi slovenska obala, predvidoma do okoli 40 centimetrov
nad obalno črto. Pa tudi kar precej vzvalovano bo to morje, tako da znajo
biti določene težave tudi s tem povezane tudi na naši Obali.
Ja, vsekakor, odgovor je da. Občine so seznanjene tudi s to uredbo,
jo prejmejo preko našega sistema centra za obveščanje. To odredbo
prejmejo tudi vse sile za zaščito, reševanje in pomoč, tako da
posameznih napotkov jim skozi odredbo ne dajemo, ker smo tega že dobro
navajeni in občine že dobro vedo za svoje območje, ki je specifično,
kaj je tisti ukrep, ki ga lahko predhodno naredijo in na kaj
se morajo pripraviti. Ljudje Slovenske vojske, že nekaj zadnjih
odredb dajemo v pripravljenost eno okrepljeno četo, to je vojaški
izraz. Četa je tam 300 do 400 ljudi, okrepljena je pa lahko tudi
bistveno več, seveda s tisto mehanizacijo, s katero razpolagajo.
Treba je vedeti, da še določeno mehanizacijo, ki jo imajo, jo imajo
še na terenih iz 3. avgusta, še tam pomagajo, zdaj imamo pa trenutno
v Baški grapi tudi dva bagra in dva kamiona vojakov, tako da to
so tisti, ki sem omenil, da bodo tam prenočili in bodo počakali,
dokler bo potrebno kaj ukrepati. Za pešadijo, če tako rečem, delovno
silo pa če bomo potrebovali, ni problem, tudi še več, ampak jaz
upam, da ne.
Hvala lepa.
Če vprašanj več ni, spominjam samo, da jutri ob našem opazovanju bomo
povabili ob istem času, na istem kraju še enkrat. Še enkrat hvala
lepa in srečno.